โค้ชโย่ง ไม่หวั่นเหลือแข้ง ยู-21 แค่ 18 คนก่อนอุ่นกิเลน
โค้ชโย่ง วรวุฒิ ศรีมะฆะ กุนซือ ช้างศึกจูเนียร์ ทีมชาติไทย รุ่นอายุไม่เกิน 21 ปี ไม่หวั่นมีนักเตะให้ใช้งานแค่ 18 รายในการอุ่นแข้งกับทีม กิเลนผยอง เอสซีจี เมืองทอง ยูไนเต็ดวันที่ 3 ก.ย.นี้ หลัง เต๋าดินโญ่ ธนาสิทธิ์ ศิริผลา บาดเจ็บถอนตัว พร้อมกับปล่อยปวีร์ ตัณฑะเตมีย์ กับณัฐวุฒิ สมบัติโยธา กลับไปรับใช้ต้นสังกัดราชบุรี เอฟซี,วันที่ 1 ก.ย. 59 ความเคลื่อนไหวทัพ ช้างศึกจูเนียร์ ทีมชาติไทย รุ่นอายุไม่เกิน 21 ปี ภายใต้การดูแลของ คุณเดียร์ วทันยา วงษ์โอภาสี ผู้จัดการทีม และควบคุมการฝึกสอนโดย โค้ชโย่ง วรวุฒิ ศรีมะฆะ ซึ่งกำลังเก็บตัวฝึกซ้อมอยู่ที่ศูนย์ฝึกหนองจอก และเกมอุ่นเครื่องเมื่อวันอังคารที่ 30 ที่ผ่านมา สามารถบุกไปเอาชนะ ชลบุรี เอฟซี ได้แบบสวยหรู 7-2 ล่าสุดเมื่อวันที่ 31 ส.ค.ที่ผ่านมา วรวุฒิ ศรีมะฆะ ได้นำลูกทีมลงฝึกซ้อมอย่างต่อเนื่องที่ศูนย์ฝึกหนองจอก เพื่อเตรียมลงอุ่นเครื่องเกมสุดท้ายในการเข้าแคมป์เก็บตัวครั้งนี้กับเอสซีจี เมืองทอง โดยใช้เวลาการฝึกแค่หนึ่งชั่วโมงหลังมีฝนตกลงมา อย่างไรก็ตาม ในแมตช์บุกถ้ำ กิเลนผยอง ในวันเสาร์ที่ 3 ก.ย. โค้ชโย่ง กล่าวว่า ในเกมที่เราบุกไปชนะชลบุรี เราก็พบข้อผิดพลาดหลายๆ อย่าง โดยเฉพาะการเสียบอล การจบสกอร์ที่ไม่ได้มาจากการขึ้นเกมตามแพตเทิ้ล ทำให้ในการฝึกซ้อมผมและทีมสตาฟฟ์ได้แนะนำติวเข้มกับน้องๆทุกคน ว่าควรปรับอย่างไร ซึ่งถ้าน้องๆสามารถเข้าใจและนำไปปฏิบัติได้ แน่นอนว่าทีมชุดนี้จะมีความลงตัวมากยิ่งขึ้น,ทั้งนี้ ได้รับแจ้งจากทางสโมสรราชบุรี มิตรผล ว่าจะขอตัวนักเตะในสังกัดสองคนคือ ปวีร์ ตัณฑะเตมีย์ กับ ณัฐวุฒิ สมบัติโยธา กลับไปทำกิจกรรมกับทางสโมสร และเพิ่มเติมคือในรายของ เต๋าดินโญ่ ธนาสิทธิ์ ศิริผลา ที่ถอนตัวไปเนื่องจากมีอาการบาดเจ็บที่เข่า และล่าสุดก็ปล่อยให้ สหรัฐ สนธิสวัสดิ์ ไปรายงานตัวกับทีมยู-19 ทำให้เราจะมีนักเตะแค่ 18 รายในการอุ่นกับเมืองทอง ซึ่งเรื่องนี้ผมไม่ได้ซีเรียสอะไร มีแค่ไหนก็ต้องใช้แค่นั้นไปก่อน นักเตะที่มีน่าจะทดแทนกันได้ แต่จะเป็นห่วงก็คือเรื่องตัวจบสกอร์ในแดนหน้าที่จะเหลือแค่ เจนรบ สำเภาดี กับ เจนภพ โพธิ์ขี สองคนเท่านั้น ก็คงอาจจะมีการลองระบบใหม่ๆ หรืออาจจะดันนักเตะคนอื่นๆขึ้นมาเล่นกองหน้าด้วยเช่นกัน ก็ถือเป็นเรื่องที่ดีที่จะได้หาข้อบกพร่องเพิ่มเติมกุนซือช้างศึกยู-21 กล่าวปิดท้าย
โค้ชโย่ง วรวุฒิ ศรีมะฆะกุนซือ ทีมชาติไทย รุ่นอายุไม่เกิน 21 ปี  ไม่หวั่นมีนักเตะให้ใช้งานแค่ 18 รายในการอุ่นแข้งกับ เอสซีจี เมืองทอง ยูไนเต็ด วันที่ 3 ก.ย.นี้ หลัง ธนาสิทธิ์ ศิริผลา ถอนตัว
โค้ชโย่ง,วรวุฒิ ศรีมะฆะ,หัวหน้าผู้ฝึกสอน,ทีมชาติไทย ยู-21,มาดามเดียร์,วทันยา วงษ์โอภาสี,ปวีร์ ตัณฑะเตมีย์,ณัฐวุฒิ สมบัติโยธา,เต๋าดินโญ่,ธนาสิทธิ์ ศิริผลา